Dit is sover bekend die eerste keer dat ’n besluit van die algemene sinode op appèl geneem word, en dit sal hoog op die agenda wees wanneer die moderamen môre vergader. Die algemene sinode wat die appèl moet oorweeg se volgende vergadering is egter eers vir oor twee jaar belê.
Nóg ’n topkerk­leier wat hom nie in die openbaar mag uitspreek nie, sê hulle is uiters gefrustreerd omdat die appèl nou die kerk ­terugplaas in die posisie wat dit was voor die besluit oor gays.
Maar Ernst het nou klaarblyklik van plan verander en ’n skerp bewoorde brief aan sy kollegas gerig waarin hy uitvaar oor wat hy noem “die onregmatige beïnvloeding” wat daar in die sinode ten gunste van die besluit was.
Hy sê in die brief mense het in die sinode meermale hul eie saak op propagandistiese wyse gedryf met betoning van weinig liefde (en selfs haat) vir diegene wat dit gewaag het om enigsins van hulle te verskil. “Die hemele behoed ons!” skryf hy in sy brief. “Op ’n stadium is ek amper soos Agrippa van ouds oorgehaal om ja te sê vir selfdegeslagverhoudings. Maar daar het dinge gebeur en daar word dinge gesê wat met my huiwerende lees van die Bybel al hoe meer op die teendeel wys.”
Gay mense wat die sinode se debat bygewoon het asook die dosente aan die kerk se kurato­rium loop veral kwaai deur in die brief.
Ds. Nelis van Rensburg, die NG Kerk se moderator, sê hy is bewus van Ernst se ongemak oor die besluit. Hy wou nie daarop kommentaar lewer nie.
Ernst en die onbekende persone wat ’n amptelike ­appèlproses van stapel gestuur het, is egter nie alleen in hul opstand teen die besluit nie.
My ernstige vraag is waarom word net aandag geskenk aan die Gay kwessie en nie die ander kwessies wat so Sriftuurlik in “hier staan ek” uiteengesit word? Stop ons n gaatjie in die muur toe terwyl die waters van Satan oor die walle stroom?